สวัสดีค่ะ อยากสอบถามว่าเวลากินของเย็นทำไมรู้สึกเหมือนมีอะไรติดคอคะ
สวัสดีค่ะ อาการกินของเย็นแล้วรู้สึกเหมือนมีอะไรติดคอนั้น อาจจะเกิดจาก ภาวะที่หลอดอาหารไวต่อสิ่งเร้าต่างๆเช่นของร้อน ของเย็น ซึ่งเป็นภาวะที่พบได้เป็นปกติเช่นกัน สาเหตุอื่นๆเช่นการมีสิ่งแปลกปลอมไปตกค้างในหลอดอาหารจริงๆ กรณีนี้อาจจะเจ็บหรือระคายเคืองได้มาก หรือเป็นเนื้องอกในหลอดอาหาร การติดเชื้อของหลอดอาหาร มักกลืนเจ็บ อาจมีไข้สูงร่วมด้วย หรือเป็นภาวะกรดไหลย้อนที่ทำให้รู้สึกเหมือนมีอะไรมาติดๆที่คอในเบื้องต้น ควรรับประทานอาหารอ่อนๆ อุณหภูมิปกติไม่ร้อนหรือเย็นจนเกินไป และสังเกตอาการถ้าเริ่มกลืนติด กลืนลำบากมากขึ้นเรื่อยๆ ดื่มน้ำธรรมดาก็ทำไดลำบาก หรือคลำได้ก้อนที่ลำคอ ปวด บวม แดงตรงบริเวณคอ มีไข้ร่วมด้วย ควรไปพบแพทย์